สกู๊ป : ร่างพ.ร.บ.พัฒนารัฐวิสาหกิจ
ข้อถกเถียงเรื่องการปฏิรูปรัฐวิสาหกิจในขณะนี้อยู่ที่ร่างพระราชบัญญัติการพัฒนาการกํากับดูแลและบริหารรัฐวิสาหกิจซี่งเป็นที่ถกเถียงกันถึงการจัดตั้ง บรรษัทวิสาหกิจแห่งชาติมาถือหุ้นรัฐวิสาหกิจ 11 แห่ง ที่มีสินทรัพย์รวม 6 ล้านล้านบาท มีทั้งฝ่ายสนับสนุนและคัดค้าน วันนี้สถาบันวิจัยเพื่อการพัฒนาประเทศ ไทยจึงจัดเสวนาสาธารณะเพื่อรับฟังการชี้แจงจากผู้ผลักดันร่างกฎหมายและแลกเปลี่ยนความเห็นต่อการปฏิรูปครั้งสําคัญนี้ ติดตามรายละเอียดจากคุณวรารัตน ไชยภัทรคุณเจริญ

นายเอกนิติ  นิติทัณฑ์ประภาศ   ผู้อํานวยการสํานักงานคณะกรรมการนโยบายรัฐวิสาหกิจหรือ สคร.ในฐานะตัวแทนฝ่ ายผลักดันร่างกฎหมายพัฒนารัฐวิสาหกิจอธิบายถึงเหตุผลความจําเป็นในการปฏิรูปรัฐวิสาหกิจครั้งใหญ่ เพื่อยกระดับประสิทธิภาพการดําเนินงานของรัฐวิสาหกิจให้เหมาะสมกับบริบทของเศรษฐกิจและสังคมที่เปลี่ยนแปลงไปและสอดคล้องกับมาตรฐานที่เป็นที่ยอมรับในระดับสากลโดยหัวใจสําคัญอยู่ที่การนําระบบธรรมาภิบาลที่ดีมาใช้ในการกํากับดูแลและบริหารงานให้มีระบบชัดเจนเพื่อให้รัฐวิสาหกิจสามารถจัดทําบริการสาธารณะและสนับสนุนภารกิจในการดําเนินกิจกรรมทางเศรษฐกิจของรัฐได้อย่างเต็มศักยภาพ แต่ยังคงสถานะของความเป็ นรัฐวิสาหกิจไว้ โดย สคร.จะทําหน้าที่กํากับดูแลและบริหารรัฐวิสาหกิจที่จัดตั้งขึ้นโดยก
ฎหมายเฉพาะและรัฐวิสาหกิจที่มีสถานะเป็นหน่วยงานธุรกิจที่รัฐบาลเป็นเจ้าของและจัดตั้งบรรษัทวิสาหกิจแห่งชาติในฐานะนิติบุคคล เป็นเจ้าของรัฐวิสาหกิจในฐานะผู้ถือหุ้นทําหน้าที่กํากับดูแลรัฐวิสาหกิจ 11 แห่ง ซึ่งจะทําให้การกํากับดูแลรัฐวิสาหกิจเป็นระบบโปร่งใส และนําไปสู่การบริหารจัดการที่ดีได้

(รัฐวิสาหกิจมีความสําคัญมากต่อเศรษฐกิจไทยทั้งเรื่องบริการสาธารณะและการขับเคลื่อนนโยบาย ทั้งรถไฟ/สนามบิน/ทางด่วนดังนั้นเงินที่เยอะในอดีตที่ผ่านมาจึงเป็นที่หวานหอมของการเมืองที่เข้ามาแทรกแซง เราจึงพยายามทํากลไกนี้ให้เปิดเผยโปร่งใส /ถ้าร่าง พรบ. ฉบับนี้ ผ่านเชื่อว่าจะช่วยลดการแทรกแซงทางการเมืองและทําให้นโยบายเป็ นระบบ ตอบสนองความต้องการของประชาชนและบริการสาธารณะจะดีขึ้น)แม้ว่าฝ่ายผลักดันร่างกฎหมายจะพยายามสะท้อนให้เห็นถึงความสําคัญในการปฏิรูปรัฐวิสาหกิจ แต่ทางสมาพันธ์แรงงานรัฐวิสาหกิจสัมพันธ์ หรือ สรส.มองว่าร่างกฎหมายดังกล่าวอาจเอื้อต่อการแปรรูปรัฐวิสาหกิจจึงอยากเรียกร้องให้ถอนร่าง พ.ร.บ.ฉบับนี้ออกมาก่อนและนํามาพูดคุยกับทุกฝ่ายซึ้งจะส่งผลให้การปฏิรูปเกิดประโยชน์ต่อประชาชนอย่างแท้จริง

(เราเห็นด้วยกับการปฏิรูปมาโดยตลอดแต่กฎหมายฉบับนี้ ปฏิรูปเรื่องของความเป็นเจ้าของคือเปลี่ยนแปลงจากเจ้าของพี่น้องประชาชนที่เป็นเจ้าของรัฐวิสาหกิจอย่างแท้จริงไปเป็นกลุ่มทุนต่างๆ ซึ่งพวกเรารับไม่ได้  ส่วนที่เป็นข้อกังวลที่มีเรื่องของการแปรสภาพ เรื่องของการยกเลิกและอื่นๆ ผมเชื่อว่าไม่ชัดเจนถ้าจะชัดเจนต้องเขียนให้ชัดว่าสิ่งเหล่านี้จะไม่เกิดขึ้นไม่ให้อํานาจคณะรัฐมนตรีหรือไม่ให้อํานาจของคณะกรรมการนโยบายรัฐวิสาหกิจ)

อย่างไรก็ตาม ขณะนี้ร่างพระราชบัญญัติการพัฒนาการกํากับดูแลและบริหารรัฐวิสาหกิจยังอยู่ในระหว่างการพิจารณาของสภนิติบัญญัติแห่งชาติในชั้นกรรมาธิการวิสามัญซึ่งจะต้องมีการรับฟังความคิดเห็นจากทั้งผู้ร่างกฎหมายและหน่วยงานต่างๆ ที่เกี่ยวข้องเพื่อนํามาประกอบการพิจารณาใหเกิดประโยชน์สูงสุดต่อประเทศ

เกรียงไกร วิหาระธรรม ถ่ายภาพ 

 วรารัตนไชยภัทรคุณเจริญ ทีมข่าวเศรษฐกิจ รายงาน